
**Wesley János Lelkészképző Főiskola**

**Hallgatói Önkormányzat**



**Diákjóléti Bizottság**

**Kitöltési útmutató, tájékoztató**

**A Rendkívüli (eseti) Szociális Ösztöndíjhoz**

**Kedves Hallgatók!**

**A rendkívüli (eseti) szociális ösztöndíj pályázati űrlap kitöltéséhez szeretnénk egy segédletet adni. A sikeres együttműködés, felesleges konfliktusok és a figyelmetlenségek elkerülése végett, nyomatékosan megkérjük Önöket, hogy figyelmesen olvassák el az alábbi tájékoztatót!** **Ha valamiben segítségre lenne szüksége, keressen meg minket, segítünk!**

**Előre is köszönjük!**

**HÖK/DJB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Tájékoztató**

*Rendkívüli szociális támogatás kérhető, ha a hallgató családjában rendkívüli, nagy anyagi kiadással járó esemény történik. Fontos tudnivaló, hogy a rendkívüli esemény bekövetkezése és a támogatás igénylése között legfeljebb hat hónap telhet el. A rendkívüli esemény igazolásán kívül a szükséges kereseti igazolásokat csatolni kell az űrlaphoz. Amennyiben az indok gyermek születése vagy az eltartó elhalálozása, akkor nem kell az eltartók kereseti igazolásait csatolni.*

***Az első évfolyamra először beiratkozóknak mindenféleképpen fontos lehet, hogy csak azokra az eseményekre tudunk támogatást adni, melyek már az intézménybe való beiratkozásuk után történtek, tehát beiratkozásuk napja után.***

**Kizáró indokok, melyek esetében a támogatás nem nyújtható, például:**

* Nyelvvizsga megszerzése (vagy nyelvtanulás);
* Továbbképzési, illetve egyéb tanfolyamok költségei;
* Ruhanemű vásárlása;
* Házasságkötés/válás

Rendkívüli (eseti) szociális ösztöndíjban, egy hallgató **egy félévben maximum egyszer** **részesíthető!**

**2. Kitöltési segédlet**

A pályázati űrlapot nyomtatott nagy, olvasható betűkkel kérjük kitölteni!

**I. pont:** A személyi igazolványban, lakcímkártyán szereplő, illetve az űrlapon feltüntetett további adatokat kérjük itt megadni

** „II.” pont:**

Ebben a pontban a közös háztartásban élők számát kérjük feltűntetni, tehát azt, hogy egy azon lakcímen hányan élnek együtt.

Ebbe értelemszerűen beletartozik maga a pályázó, továbbá közeli hozzátartozónak számít (az 1993. évi III. törvény értelmében):

* a házastárs, az élettárs
* a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti, örökbe fogadott, illetve nevelt gyermek, vagy testvér
* korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, illetve nevelt gyermek( vagy testvér), amennyiben ez az állapot a gyermek 25. életévének betöltését megelőzően is fennállt.
* vérszerinti vagy örökbefogadó szülő(k), illetve a szülő házastársa vagy élettársa

A „Foglalkozás és munkahely vagy vállalkozási tevékenység” oszlopba kérjük beírni értelemszerűen a hozzátartozó foglalkozását , munka helyét..stb

Ilyen lehet pl: tanuló, nyugdíjas, ügyvéd, orvos, munkanélküli, katona, betanított segédmunkás, irodai asszisztens, mezőgazdasági őstermelő….stb

Amennyiben nem elég a táblázat, kérjük, csillagozva a pályázati űrlap túloldalán folytatni

** „III.” pont:**

A kérés indokát kérjük X-el jelölni. Amennyiben az egyéb, rendkívüli ok merül fel, kérjük, részletesen fejtse ki!

** „VI.” pont:**

Kérjük, tüntesse fel mindazon dokumentumot, amit csatolt. Csak azon dokumentumokért vállalunk felelősséget, amelyek ide be lettek írva.

**3. Csatolandó dokumentumok**

A pályázónak minden olyan állítását igazolnia kell, amely a szociális rászorultságát hivatott alátámasztani!

**Minden esetben kötelezően csatolandó:**

* Népesség nyilvántartó Hivatalban - a települési Polgármesteri Hivatalnál, általában az okmányirodában– kiállított hivatalos igazolás az egy háztartásban élőkről
* Jövedelemigazolások (Nem kell, amennyiben gyermekszületés vagy eltartó elhalálozása áll fenn.

**„I.” ponthoz:**

* a pályázó iskolalátogatási igazolása
* kizárólag lakcímkártya fénymásolata

**„II.” ponthoz:**

**Családszerkezetre vonatkozó igazolások:**

* Eltartott testvér esetén:
* *18 éven aluli eltartott testvér esetén:* a testvér születési anyakönyvi kivonatának fénymásolata, a szülő sajátkezű aláírásával hitelesítve
* *18 éven felüli eltartott testvér esetén:* a testvér születési anyakönyvi kivonatának fénymásolata mellett, amennyiben tanul, iskolalátogatási igazolás az tanulmányok folytatásáról.
* Elvált szülők esetén:
* A házassági bontóper(ek)ben hozott bírósági határozat(ok) rendelkező részének másolata(i), ide értve a gyermekelhelyezésre vonatkozó rendelkező részt is.
* Elvált szülők új házassága esetén:
* Ekkor az új házastárs is eltartónak minősül. Ebben az esetben az előző házasság(ok) bontópere(i)ben hozott bíróság határozat rendelkező részének másolata, továbbá az új házasságról kiállított házassági anyakönyvi kivonat másolata.
* Örökbefogadó szülők esetén:
* Az örökbefogadásról szóló végzés.
* Házastárs esetén:
* a házassági anyakönyvi kivonat fénymásolata
* Élettárs esetén:
* A közjegyzői eljárás során kapott dokumentumok fénymásolata
* Egyedülálló szülő esetén:
* az állandó lakhely szerint illetékes települési önkormányzat igazolása, vagy a szülő törvényes nyilatkozata, két tanú jelenlétében.,melyet büntetőjogi felelősségetudatában tett (A nyilatkozat a honlapról letölthető: [www.wesley.hu](http://www.wesley.hu)HKDJB pont alatt)

**Jövedelemigazoláshoz elfogadható igazolások:**

* Szülők, eltartók jövedelem igazolása
* a területileg illetékes APEH igazgatóság jövedelemigazolása az előző évi személyi jövedelemről.

Ennek hiányában a munkáltató jövedelem igazolása. ( előző évi, vagy 3 hónapra visszamenőleg)

* Vagy bankszámla kivonat, melyen szerepel a munkabér. ( elmúlt 3 havi)
* Nyugdíjas eltartó(k) esetén: (rokkant nyugdíjas is)
* Nyugdíjas igazolvány fénymásolata
* Utolsó három havi nyugdíjszelvény fénymásolata, saját kezűleg hitelesítve; Ennek hiányában a nyugdíjfolyósító által kiállított egy évre szóló igazolás( zöld papír) fénymásolata, saját kezűleg hitelesítve
* Munkanélküli eltartó(k) esetén:
* Járadékos: a munkaügyi központ igazolása a munkanélküli járadék összegére vonatkozóan
* Ha nem részesül járadékban: a munkaügyi központ erre vonatkozó igazolása
* Háztartásbeli eltartó esetén:
* A lakóhely szerinti illetékes önkormányzat igazolása, amely egyértelműen tartalmazza a háztartásbeli státuszt.
* Kereső testvér esetén: (az 1., 3. pontban megfelelő igazolások)

**„III.” ponthoz:**

* *Gyermek születése esetén:*
* a gyermek anyakönyvi kivonatának fénymásolata
* *Eltartó elhalálozása esetén:*
* halotti anyakönyvi kivonat fénymásolata
* *Az eltartó munkanélkülivé válása, segélyre való jogosultságának megszűnése esetén*:
* A munkaügyi központ által kiállított erre vonatkozó igazolás, vagy a munkanélküliségről szóló határozat fénymásolata
* *Váratlanul bekövetkező baleset vagy betegség*
* A zárójelentést, illetve más esetben a megfelelő igazolásokat kérjük mellékelni,
* *Egyéb , rendkívüli ok:*
* Ebben az esetben a leírtakat alátámasztó igazolásokat kérjük mellékelni.

**4. Társadalmi és erkölcsi elvárás**

Kérünk mindenkit, hogy csak abban az esetben pályázza meg a rendkívüli (eseti) szociális ösztöndíjat, ha arra valóban szüksége van. A rendkívüli (eseti) szociális ösztöndíj egy zárt, és véges keretösszeg, amely az arra rászorulók között a lehető leghatékonyabban kerül elosztásra.

**FONTOS! :**

**!! A Diákjóléti Bizottság 1, azaz egy hónapnál régebbi dokumentumokat nem tud figyelembe venni**. **(Kivéve azokat, amelyek tartós állapotra utalnak.)**

**!! A pecsét nélküli, nem hitelesített, régi dokumentumokat nem áll módunkban elfogadni.**

**!! A hiányosan kitöltött, aláírás nélküli pályázatokat nem áll bizottság módjában értékelni! Elutasításra kerül!**

**!! Leadni összetűzve az évfolyam DJB képviselőjének lehet,minden hónap első és tizenötödik napja között! Az átvételi elismervény a DJB képviselőtől, a pályázat leadásakor vehető át!**

**A HÖK képviselőnek a pályázatot nem lehet leadni!**

**!! Amennyiben a hallgató valótlant állít, az fegyelmi eljárást és/vagy a támogatás visszafizetését, hamis okiratok bemutatása pedig rendőrségi feljelentést vonhat maga után.**

**További információ:** [**djb.wjlf@gmail.com**](mailto:djb.wjlf@gmail.com)

**Veres Nóra**

**DJB elnöke**